Publication: Magyar Közlöny
Issue: MK-2010-181 (Year: 2010, Number: 181)
Era: contemporary
Section: 2010. évi CXXXIII. törvény
Paragraph Index: 1122

2. Ha az egyik terület ezen terület valamely vállalkozásának a nyereségéhez olyan nyereséget számít hozzá – és adóztat meg ennek megfelelõen –, amelyet a másik terület vállalkozásánál megadóztattak ezen a másik területen, és az így hozzászámított nyereség olyan nyereség, amelyet az elsõként említett terület vállalkozása ért volna el, ha a két vállalkozás olyan feltételekben állapodott volna meg, mint amelyekben független vállalkozások egymással megállapodnának, úgy ez a másik terület megfelelõen kiigazítja az ilyen nyereségre ott kivetett adó összegét, amennyiben ez a másik terület a kiigazítást jogosnak tekinti. Az ilyen kiigazítás megállapításánál kellõen figyelembe kell venni jelen Egyezmény egyéb rendelkezéseit, és a területek illetékes hatóságai szükség esetén egyeztetnek egymással.

Source: https://magyarkozlony.hu/hivatalos-lapok/4774126550d98855ec8bc2b0930e2d509c87cd18/dokumentumok/c4b3f5ffbe35f9a00c8df653ca85fec4299fad4e/letoltes